Clara Schumann
Clara Josephine Schumann (neiupõlvenimi Wieck; 13. september 1819 Leipzig – 20. mai 1896 Frankfurt) oli saksa romantistlik helilooja ja pianist, helilooja Robert Schumanni abikaasa. Enam kui 60-aastase kontserdikarjääri jooksul sai temast 19. sajandi tähtsaim pianist.[viide?] Ta töötas Dr. Hochi Konservatooriumis Frankfurdis ja oli mõjukas ka muusikaõpetajana. Clara Schumann oli Johannes Brahmsi hea tuttav ja esimene, kes esitas Brahmsi töid avalikkuse ees.